CELEX: 
Language: el
Date: 2017-10-20 00:00:00
Title: EKTEΛΕΣΤΙΚΗ OΔΗΓIΑ (EE) …/… ΤΗΣ ΕΠΙΤΡΟΠΗΣ σχετικά με την τροποποίηση του παραρτήματος IV της οδηγίας 2000/29/ΕΚ του Συμβουλίου όσον αφορά την κυκλοφορία των σπόρων του Solanum tuberosum L. που κατάγονται από την Ένωση

EKTEΛΕΣΤΙΚΗ OΔΗΓIΑ (EE) …/… ΤΗΣ ΕΠΙΤΡΟΠΗΣ
            
            
               της 19.10.2017
            
            
               σχετικά με την τροποποίηση του παραρτήματος IV της οδηγίας 2000/29/ΕΚ του Συμβουλίου όσον αφορά την κυκλοφορία των σπόρων του Solanum tuberosum L. που κατάγονται από την Ένωση 
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2000/29/EΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας
                  1
               , και ιδίως το άρθρο 14 δεύτερο εδάφιο στοιχείο δ),
            
            
               Εκτιμώντας τα ακόλουθα:
            
            
               (1)Το άρθρο 5 παράγραφος 1 της οδηγίας 2000/29/ΕΚ, σε συνδυασμό με το παράρτημα IV μέρος Α κεφάλαιο II σημείο 18.3 της εν λόγω οδηγίας, προβλέπει ειδικές προϋποθέσεις όσον αφορά την κυκλοφορία των φυτών των ειδών που σχηματίζουν στόλωνες ή κονδύλους, του είδους Solanum L. ή τα υβρίδιά τους, που προορίζονται για φύτευση, εκτός των κονδύλων του Solanum tuberosum L. που αναφέρονται στο παράρτημα IV μέρος Α κεφάλαιο II σημεία 18.1., 18.1.1. ή 18.2. της εν λόγω οδηγίας, και εξαιρουμένου του υλικού που διατηρείται σε καλλιέργεια το οποίο έχει αποθηκευτεί σε τράπεζες γονιδίων ή συλλογές γενετικού υλικού.
            
            
               (2)Ορισμένα κράτη μέλη ζήτησαν πιο συγκεκριμένες προϋποθέσεις για την κυκλοφορία των σπόρων του Solanum tuberosum L., που είναι επίσης γνωστοί ως βοτανικοί σπόροι της πατάτας καταγωγής Ευρωπαϊκής Ένωσης (στο εξής «συγκεκριμένοι σπόροι»). Οι προϋποθέσεις αυτές θα πρέπει να διασφαλίζουν τη φυτοϋγειονομική προστασία του εδάφους της Ένωσης από ενδεχόμενους επιβλαβείς οργανισμούς-ξενιστές των συγκεκριμένων σπόρων. 
            
            
               (3)Οι σπόροι που είναι φυτά των ειδών που σχηματίζουν στόλωνες ή κονδύλους, του Solanum L., ή τα υβρίδιά τους, που προορίζονται για φύτευση και έχουν αποθηκευτεί σε τράπεζες γονιδίων ή συλλογές γενετικού υλικού, δεν θα πρέπει να θεωρούνται συγκεκριμένοι σπόροι, λόγω του προορισμού τους για σκοπούς έρευνας και διατήρησης.
            
            
               (4)Επειδή τα Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann and Kotthoff) Davis et al., Ralstonia solanacearum (Smith) Yabuuchi et al. και ο ιοειδής της ατράκτωσης των κονδύλων των γεωμήλων συνιστούν τον μεγαλύτερο φυτοϋγειονομικό κίνδυνο για τους συγκεκριμένους σπόρους, και λαμβάνοντας υπόψη την ανάλυση φυτοϋγειονομικού κινδύνου της ολλανδικής αρχής για την ασφάλεια των τροφίμων και των καταναλωτικών προϊόντων (Netherlands Food and Consumer Product Safety Authority) του 2015
                  2
               , είναι σκόπιμο να προβλεφθεί είτε ότι οι συγκεκριμένοι σπόροι θα πρέπει να προέρχονται από περιοχές που αναγνωρίζονται ως απαλλαγμένες από τους εν λόγω οργανισμούς, είτε ότι οι συγκεκριμένοι σπόροι και οι εγκαταστάσεις παραγωγής τους θα πρέπει να υπόκεινται σε ειδικές απαιτήσεις.
            
            
               (5)Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
            
            
               Άρθρο 1
            
            
               Το παράρτημα IV της οδηγίας 2000/29/ΕΚ τροποποιείται σύμφωνα με το παράρτημα της παρούσας οδηγίας.
            
            
               Άρθρο 2
            
            
               1.Τα κράτη μέλη θεσπίζουν και δημοσιεύουν το αργότερο μέχρι τις [Υπηρεσία Εκδόσεων: να συμπληρωθεί η ημερομηνία της τελευταίας ημέρας του πέμπτου μήνα που ακολουθεί τον μήνα έναρξης ισχύος της παρούσας οδηγίας] τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
            
            
                Εφαρμόζουν τις διατάξεις αυτές από την [Υπηρεσία Εκδόσεων: να συμπληρωθεί η ημερομηνία της επόμενης ημέρας από την ημερομηνία που συμπληρώθηκε στο πρώτο εδάφιο, δηλαδή της πρώτης ημέρας του επόμενου μήνα].
            
            
               Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
            
         
         
            
               2.Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
            
            
               Άρθρο 3
            
            
               Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες, 19.10.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  ΕΕ L 169 της 10.7.2000, σ. 1. 
               
               
                  
                     (2)
                  PRA EU internal movement of True Potato Seeds of official varieties (Πιθανολογική εκτίμηση κινδύνου από την κυκλοφορία εντός της ΕΕ επίσημων ποικιλιών βοτανικών σπόρων της πατάτας), NVWA, Ιούνιος του 2015.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Το κεφάλαιο II του μέρους Α του παραρτήματος IV της οδηγίας 2000/29/ΕΚ τροποποιείται ως εξής:
            
            
               (1)το σημείο 18.3 αντικαθίσταται από το ακόλουθο κείμενο:
            
            
                     
                        «18.3.
                              Φυτά που σχηματίζουν στόλωνες ή κονδύλους, του είδους Solanum L., ή τα υβρίδιά τους, που προορίζονται για φύτευση, εκτός των κονδύλων του Solanum tuberosum L., που αναφέρονται στα σημεία 18.1, 18.1.1 ή 18.2, εξαιρουμένου του υλικού που διατηρείται σε καλλιέργεια το οποίο έχει αποθηκευτεί σε τράπεζες γονιδίων ή συλλογές γενετικού υλικού και εξαιρουμένων των σπόρων του Solanum tuberosum L. που καθορίζονται στο σημείο 18.3.1. 
                     
                  
                  
                     
                        α) Τα φυτά έχουν διατηρηθεί υπό συνθήκες φυτοϋγειονομικής κάθαρσης και βρέθηκαν απαλλαγμένα από επιβλαβείς οργανισμούς κατά τη σχετική δοκιμή κάθαρσης·
                     
                     
                        β) Οι δοκιμές φυτοϋγειονομικής κάθαρσης που αναφέρονται στο στοιχείο α): 
                     
                     
                        αα)
                              επιβλέπονται από την υπηρεσία φυτοπροστασίας του συγκεκριμένου κράτους μέλους και πραγματοποιούνται από επιστημονικώς καταρτισμένο προσωπικό της εν λόγω υπηρεσίας ή οποιουδήποτε επισήμως εγκεκριμένου οργανισμού· 
                     
                     
                        ββ)
                              διεξάγονται σε χώρους που διαθέτουν εγκαταστάσεις κατάλληλες και επαρκείς για τους επιβλαβείς οργανισμούς και για τη διατήρηση του υλικού, οι οποίες περιλαμβάνουν και φυτά-δείκτες, κατά τέτοιο τρόπο ώστε να εξαλειφθεί οποιοσδήποτε κίνδυνος εξάπλωσης επιβλαβών οργανισμών·
                     
                     
                        γγ)
                              διεξάγονται σε κάθε μονάδα του υλικού: 
                     
                     
                        —
                              με οπτική εξέταση, σε τακτικά χρονικά διαστήματα, καθόλη τη διάρκεια μιας τουλάχιστον βλαστικής περιόδου, όσον αφορά τον τύπο του υλικού και το στάδιο ανάπτυξής του κατά τη διάρκεια του προγράμματος δοκιμασίας, για την αναζήτηση συμπτωμάτων που προκαλούνται από οποιονδήποτε επιβλαβή οργανισμό, 
                     
                     
                        —
                              με τη διενέργεια δοκιμών, σύμφωνα με τις ενδεδειγμένες μεθόδους, για τις οποίες πρέπει να ενημερώνεται η επιτροπή που αναφέρεται στο άρθρο 18:
                     
                  
               
                     
                  
                  
                     
                        —
                              όσον αφορά όλο το υλικό γεωμήλων, τουλάχιστον για: 
                     
                     
                        -
                              τον λανθάνοντα ιό των γεωμήλων των Άνδεων· 
                     
                     
                        -
                              τον Arracacha virus B. oca strain, 
                     
                     
                        -
                              τον ιό της δακτυλιωτής μελάνωσης των γεωμήλων· 
                     
                     
                        -
                              τον ιοειδή που προκαλεί ατράκτωση των κονδύλων των γεωμήλων· 
                     
                     
                        -
                              τον ιό T των γεωμήλων· 
                     
                     
                        -
                              τον ιό που προκαλεί κηλίδωση των γεωμήλων των Άνδεων·
                     
                     
                        -
                              τους κοινούς ιούς των γεωμήλων A, M, S, V, X και Y (συμπεριλαμβανομένων των Yo , Yn και Yc ) και τον ιό που προκαλεί καρούλισμα των φύλλων των γεωμήλων, 
                     
                     
                        -
                              Clavibacter michiganensis ssp. sepedonicus (Spieckermann και Kotthoff) Davis et al., 
                     
                     
                        -
                              Ralstonia solanacearum (Smith) Yabuuchi et al.·
                     
                     
                        —
                              στην περίπτωση των σπόρων του Solanum tuberosum L., εκτός εκείνων που καθορίζονται στο σημείο 18.3.1., τουλάχιστον για τους ιούς και τους ιοειδείς οργανισμούς που απαριθμούνται παραπάνω·
                     
                  
               
                     
                  
                  
                     
                        δδ)
                              με ενδεδειγμένες δοκιμές για οποιοδήποτε άλλο σύμπτωμα παρατηρείται κατά την οπτική εξέταση, προκειμένου να προσδιοριστούν οι επιβλαβείς οργανισμοί που προκάλεσαν τα εν λόγω συμπτώματα· 
                     
                     
                        α) οποιοδήποτε υλικό το οποίο δεν βρέθηκε κατά τις δοκιμές που αναφέρονται στο στοιχείο β), απαλλαγμένο από τους επιβλαβείς οργανισμούς του στοιχείου β) θα καταστρέφεται αμέσως ή θα υποβάλλεται σε αγωγή για την εξάλειψη των επιβλαβών οργανισμών· 
                     
                     
                        β) κάθε οργανισμός ή ερευνητικό ίδρυμα που διαχειρίζεται το υλικό αυτό θα ενημερώνει την επίσημη φυτοϋγειονομική υπηρεσία του κράτους μέλους για το υλικό που διαθέτει. »
                     
                  
               
            
               (2)το ακόλουθο σημείο 18.3.1 εισάγεται μετά το σημείο 18.3:
            
            
                     
                        «18.3.1.
                              Σπόροι του Solanum tuberosum L., εκτός εκείνων που καθορίζονται στο σημείο 18.4.
                     
                  
                  
                     
                        Επίσημη δήλωση:
                     
                     
                        Οι σπόροι προέρχονται από φυτά τα οποία συμμορφώνονται, κατά περίπτωση, με τις απαιτήσεις που ορίζονται στα σημεία 18.1., 18.1.1., 18.2. και 18.3.·
                     
                     
                        και
                     
                     
                        α) οι σπόροι κατάγονται από περιοχές οι οποίες αναγνωρίζεται ότι είναι απαλλαγμένες από τα Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann και Kotthoff) Davis et al., Ralstonia solanacearum (Smith) Yabuuchi et al. και ιοειδή που προκαλεί ατράκτωση των κονδύλων των γεωμήλων· 
                     
                     
                        ή
                     
                     
                        β) οι σπόροι συμμορφώνονται με καθεμία από τις ακόλουθες απαιτήσεις: 
                     
                     
                        i)
                              έχουν παραχθεί σε τόπο στον οποίο, από την έναρξη της τελευταίας βλαστικής περιόδου, δεν παρατηρήθηκαν συμπτώματα ασθενειών που προκαλούνται από τους επιβλαβείς οργανισμούς που αναφέρονται στο στοιχείο α)·
                     
                     
                        ii)
                              έχουν παραχθεί σε τόπο όπου έχουν ληφθεί όλα τα ακόλουθα μέτρα:
                     
                     
                        1)
                              διαχωρισμός του χώρου από άλλα φυτά της οικογένειας των σολανιδών και άλλους ξενιστές του ιοειδούς που προκαλεί ατράκτωση των κονδύλων των γεωμήλων· 
                     
                     
                        2)
                              πρόληψη επαφής με το προσωπικό και τα αντικείμενα, όπως εργαλεία, μηχανήματα, οχήματα, δοχεία και υλικά συσκευασίας, από άλλες εγκαταστάσεις που παράγουν φυτά της οικογένειας των σολανιδών και άλλους ξενιστές του ιοειδούς που προκαλεί ατράκτωση των κονδύλων των γεωμήλων, ή κατάλληλα μέτρα υγιεινής όσον αφορά το προσωπικό ή τα αντικείμενα από άλλες εγκαταστάσεις παραγωγής σολανιδών και άλλων ξενιστών του ιοειδούς που προκαλεί ατράκτωση των κονδύλων των γεωμήλων, ώστε να αποτρέπεται η μόλυνση· 
                     
                     
                        3)
                              χρησιμοποιείται μόνο νερό απαλλαγμένο από όλους τους επιβλαβείς οργανισμούς που αναφέρονται στο παρόν σημείο. »